561 ATT DWAR IT-TQASSIM TA’ RESPONSABBILTAJIET STATUTORJI MINISTERJALI Sabiex jipprovdi għat-tqassim ta’ responsabbiltajiet statutorji lil Ministri. L-ATT XL tal-2016. L-ATT XL tal-2016. 1. (1) It-titolu fil-qosor ta’ dan l-Att huwa l-Att dwar it-Tqassim ta’ Responsabbiltajiet Statutorji Ministerjali. (2) Dan l-Att għandu jidħol fis-seħħ f’dik id-data li l-Prim Ministru jista’ jistabbilixxi b’avviż fil-Gazzetta, u jistgħu jiġu hekk stabbiliti dati differenti għal dispożizzjonijiet differenti ta’ dan l-Att. Tifsir. 2. F’dan l-Att, sakemm ir-rabta tal-kliem ma teħtieġx xort’oħra- "liġi relatata " tfisser kull liġi elenkata fit-tieni kolonna tal-Iskedaħdejn qasam konsolidat ta’ responsabbiltà; " Ministru " tfisser kull Ministru maħtur skont l-artikolu 80 tal-Kostituzzjoni, u għandha għall-finijiet ta’ dan l-Att, tinkludi l-Prim Ministru; " qasam konsolidat ta’ responsabbiltà " tfisser kwalunkwe mill-oqsma ta’ responsabbiltà stabbilit taħt dan l-Attu elenkati fl-ewwel kolonna tal-Iskeda; " qasam ta’ responsabbiltà " tfisser kwalu kwe attività tal-Gvern ta’ Malta għal liema tista’ tiġi assenjata responsabbiltà lil Ministru taħt l-artikolu 82 tal-Kostituzzjoni, u tinkludi oqsma konsolidati ta’ responsabbiltà elenkati fl-Iskeda ta’ dan l-Att; " titolu statutorju " tfisser kwalunkwe titolu li bis-saħħa tiegħu Ministru huwa identifikat, nominat jew assenjat funzjonijiet f’liġi relatata, u li huwa elenkat fit-tielet kolonna tal-Iskeda. 3. (1) Meta l-President, waqt li jkun qed jaġixxi skont l-artikolu 82 tal-Kostituzzjoni, tassenja lil Ministru qasam ta’ responsabbiltà identika għal qasam konsolidat ta’ responsabbiltà kif elenkat fl-ewwel kolonna tal-Iskeda, dak il-Ministru għandu: (a) jitqies bħala l-Ministru li għalih kull liġi relatata tirriferi permezz tat-titolu statutorju stabbilit f’dik il-liġi u elenkat fit-tielet kolonna tal-Iskeda ħdejn il-qasam ta’ responsabbiltà konsolidat inkwistjoni; u (b) jassu mis-setgħat u d-dmirijiet ministerjali assenjati f’dak ir-rigward mil-liġi relatata. (2) Fejn xi dħul fit-tieni kolonna tal-Iskeda jagħmel referenza għal dispożizzjonijiet jew finijiet speċifiċi biss ta’ liġi relatata, is-setgħat udmirijiet ministerjali li jikkorrispondu għal dak id-dħul u assunti mill-Ministru responsabbli skont it-termini ta’ subartikolu (1), għandhom ikunu limitati għal dawk li ġejjin mid-dispożizzjonijiet jew finijiet speċifikati tal-liġi relatata. (3) Fejn- (a) aktar minn liġi waħda għandha l-istess isem, bl-eċċezzjoni f’dak li għandu x’jaqsam mas-sena li ġiet promulgata; u (b) waħda jew aktar minn dawk il-liġijiet tagħmel referenza għall-istess titolu statutorju, l-inklużjoni fl-Iskeda, fir-rigward ta’ dan it-titolu statutorju, ta’ referenza għal kwalunkwe waħda minn dawk il-liġijiet jew dawk il-liġijiet fil-plural għandha tkun suffiċjenti sabiex tippermetti lil Ministru responsabbli sabiex jassumi, skont it-termini ta’ subartikolu (1), is-setgħat u d-dmirijiet assenjati minn dawk il-liġijiet kollha fir-rigward ta’ dak it-titolu statutorju. (4) Fejn- (a) Ministru, bis-saħħa ta’ subartikolu (1), ġie assenjat se tgħat u dmirijiet li jappartjenu għal titolu statutorju stabbilit f’Att u elenkat fl-Iskeda; u (b) leġiżlazzjoni sussidjarja li tkun saret taħt dak l-Att twaqqaf jew tagħmel referenza għall-istess titolu statutorju, il-Ministru għandu jassumi kwalunkwe setgħat udmirijiet bil-leġiżlazzjoni sussidjarja fir-rigward ta’ dak it-titolu statutorju, mingħajr il-bżonn li l-liġi sussidjarja tiġi elenkata fl-Iskeda. (5) Fejn aktar minn leġiżlazzjoni sussidjarja waħda maħruġa taħt l-istess Att tistabbilixxi titolu statutorju li mhuwiex imsemmi f’dak l-Att, l-inklużjoni fl-Iskeda ta’ leġiżlazzjoni sussidjarja waħda fir-rigward ta’ dak it-titolu statutorju għandha tkun suffiċjenti sabiex tippermetti lill-Ministru responsabbli sabiex jassumi, skont it-termini tas-subartikolu (1), is-setgħat u d-dmirijiet assenjati minn dawk il-leġiżlazzjonijiet sussidjarji kollha fir-rigward ta’ dak it-titolu statutorju. 4. (1) Il-Prim Ministru jista’ f’kull żmien, b’Ordni fil-Gazzetta, jemenda jew jissostitwixxi l-Iskeda ta’ dan l-Att. (2) Ordni li jemenda jew jissostitiwixxi l-Iskeda jista’ japplika retrospettivament fi kwalunkwe data speċifikata fl-Ordni. 5. Pubblikazzjoni tar-responsabbiltajiet assenjati lil Ministri. (1) Fejn Ministru jkun assenjat oqsma ta’ responsabbiltà skont l-artikolu 82 tal-Kostituzzjoni, il-Prim Ministru għandu jara li tiġi ppubblikata notifika fil-Gazzetta li telenka dawk l-oqsma ta’ responsabbiltà. (2) Notifika ppubblikata skont is-subartikolu (1) tista’, b’żieda mal-oqsma ta’ responsabbiltà, telenka dawk id-dipartimenti, aġenziji, u entitajiet oħra li jkunu tqiegħdu taħt il-Ministru kkonċernat; iżda l-lista ta’ dawn id-dipartimenti, aġenziji u entitajiet oħra għandha titqies bħala indikattiva milli komprensiva. 6. Xejn f’dan l-Att ma għandu jostakola l-applikazzjoni tal-Att dwar id-Delega ta’ Funzjonijiet minn Ministri.